open-index/open-wikipedia-markdown huggingface dataset:
Duc de Berry (1818)

**Duc de Berry** oli Ranskan laivaston 74-tykkinen Téméraire-luokan linjalaiva, joka muutettiin ennen palvelukseenottoa 36 naulan tykein varustetuksi fregatiksi nimellä *Minerve*.

## Valmistus

Alus tilattiin 21. elokuuta 1807 Rochefortin laivastontelakalta. Kylkikaarien sahaaminen alkoi lokakuussa 1807 Bayonnessa. Köli laskettiin 13. tammikuuta 1812 nimellä *Couronne*. Alus laskettiin vesille 18. kesäkuuta 1818 ja siirrettiin Brestiin, missä se valmistui heinäkuussa 1818. Aluksen nimeksi tuli 9. elokuuta 1830 heinäkuun vallankumouksen jälkeen *Glorieux* ja 12. lokakuuta 1831 *Minerve*. Vuonna 1833 aloitettiin muutostyöt, jotka saatiin valmiiksi lokakuussa 1834. Alus luokiteltiin 58-tykkiseksi fregatiksi. Alus otettiin palvelukseen 16. lokakuuta 1836.

## Palvelus
Alus korvasi *Iphigénien* Toulonin tykistökoululaivana. Alus aloitti 6. elokuuta 1848 merimiesten tykistökouluna Toulonissa, kunnes se vapautui tehtävästä 15. marraskuuta 1849. Alus oli 1. tammikuuta 1850 alkaen uudelleen koululaivana, kunnes se vapautui marraskuussa 1850. Tehtävien välillä alus oli Toulonissa kunnostettavana. Kesäkuussa 1850 alus lähti Lissabonista Brestiin mukanaan 546 tykkimiestä. Se lähti syyskuussa 1850 Cherbourgista Brestiin ja edelleen Touloniin. Alus vaurioitui 6. joulukuuta 1850 myrskyssä, jolloin se joutui palaamaan Brestiin korjattavaksi. Alus poistettiin laivastoluettelosta 12. joulukuuta 1853. Se oli koulutusproomuna Brestissä. Alus nimettiin heinäkuussa 1865 ''Aberwrac'hiksi. Se romutettiin 1872-1874.

## Lähteet
*

### Viitteet
Tumbler Ridge

**Tumbler Ridge** on kunta Brittiläisessä Kolumbiassa Kanadassa. Siellä asuu noin 2&nbsp;400 ihmistä.

Tumbler Ridge sijaitsee Brittiläisen Kolumbian koillisosassa, ja sitä reunustaa Kalliovuorten aluskukkulat. Kunnan pinta-ala on 1&nbsp;558 neliökilometriä, ja sen asutuskeskus sijaitsee Murrayjoen ja Flatbed Creekin yhtymäkohdassa.

## Historia
Tumbler Ridgen läheltä löytyi 1970-luvulla kaksi merkittävää hiilivarantoa, ja paikkakunta suunniteltiin 1980-luvulla kahden hiilikaivoksen Quintetten ja Bullmoosen työntekijöille. Denison Minesin, Teck Resourcesin, Brittiläisen Kolumbian ja japanilaisten terästehtaiden konsortio kirjoittivat 1981 sopimuksen alueen kehittämisestä, ja kolmessa vuodessa sinne perustettiin asutuskeskus infrastruktuureineen ja kaksi hiilikaivosta. Tumbler Ridge sai kunnallisoikeudet jo 9. huhtikuuta 1981. Siellä ei ollut vielä tuolloin yhtään asukasta.

## Talous
Tumbler Ridgen kaivoksissa tuotettiin 15 vuodessa sata miljoonaa tonnia hiiltä Japanin teollisuudelle, mutta 1990-luvulla hiilen markkinahinta alkoi laskea ja Aasian taloudessa oli vaikeuksia, jotka myös vaikuttivat Tumbler Ridgen kaivoksiin. Asutuskeskus oli suunniteltu 10&nbsp;000 asukkaalle, mutta väestönkasvu pysähtyi hiilimarkkinoiden hidastumisen seurauksena. Quintetten kaivos suljettiin vuonna 2000 ja Bullmoose 2003. Alueelle perustettiin kuitenkin muutaman vuoden päästä jo uusia kaivoksia, ja vuonna 2015 siellä oli toiminnassa kolme hiilikaivosta.

## Väestö
Kanadan vuoden 2021 väestönlaskennan mukaan Tumbler Ridgessä on 2&nbsp;399 asukasta. Viisi vuotta aiemmin asukkaita oli ollut 1&nbsp;987. Asukkaista 91 prosenttia puhuu englantia. Suurin uskontokunta oli kristinusko, jonka osuus asukkaista on 39,0 prosenttia. Uskonnottomaksi tunnustautui 59,6 prosenttia asukkaista. Aktiivisesta työvoimasta 36,6 prosenttia oli väestönlaskennan mukaan työllistynyt kaivosteollisuuden parissa. Vähittäiskaupan osuus oli 10,5 prosenttia ja julkishallinnon 6,5 prosenttia.

## Lähteet
Gabapentiinienakarbiili

**Gabapentiinienakarbiili** (kauppanimi **Horizant**) on gabapentiinin aihiolääke. Sitä käytetään levottomat jalat -oireyhtymän ja postherpeettisen hermokivun hoitoon.

## Lähteet
Twisted Metal

**Twisted Metal** on videopelisarja, jonka ensimmäinen osa julkaistiin vuonna 1995. Pelisarjassa aseistetut ajoneuvot taistelevat dystopisessa ympäristössä, ja tavoitteena on tuhota vastustajat selviytyäkseen viimeisenä kuskina. Videopelisarjaan kuuluu kymmenen peliä, joista viimeisin on julkaistu vuonna 2012. 

Yksi pelin luojista, David Jaffe, sai ensimmäistä kertaa idean pelin kehittämiseen Los Angelesin ruuhkassa vuonna 1994. Hän haaveili omistavansa raketinheittimen, jolla saisi tyhjennettyä ruuhkan tieltään. Myöhemmin hän esitteli autotaistelupelin idean Sonylle, joka antoi  dollaria ja 11 kuukautta aikaa kehittää peli. Kehittämisen aikana Jaffe ja tiimi pelasivat Doomia, Mario Kartia ja Mortal Kombatia, joista he ottivat ideoita peliin.

Videopeleihin perustavan televisiosarjan *[[Twisted Metal (televisiosarja)|Twisted Metal]]* ensimmäinen kausi julkaistiin vuonna 2023.

## Pelit
* *[[Twisted Metal (1995)|Twisted Metal]]* (1995), PlayStation, Windows
* *[[Twisted Metal 2]]* (1996), PlayStation, Windows
* *[[Twisted Metal III]]* (1998), PlayStation
* *[[Twisted Metal 4]]* (1999), PlayStation
* *[[Twisted Metal: Black]]* (2001), PlayStation 2
* *[[Twisted Metal: Head-On]]* (2005), PlayStation Portable, PlayStation 2
* *[[Twisted Metal (2012)|Twisted Metal]]* (2012), PlayStation 3

## Lähteet

## Aiheesta muualla
* Twisted Metal MobyGamesissa
SMS Warasdiner

**SMS Warasdiner** oli Itävalta-Unkarin laivaston hävittäjä, joka luovutettiin 1920 Versailles’n rauhansopimuksen mukaan Italialle.

## Valmistus
Kiina tilasi 1912 aluksen Triestestä Stabilimento Tecnico Triestinolta, missä köli laskettiin 1912. Aluksen tilauksen mukaisena aseistuksena piti olla Vickersin toimittamat kaksi 76 millimetrin ja neljä 47 millimetrin tykkiä, joiden lisäksi kaksi 456 millimetrin torpedoputkea. Alus laskettiin vesille 1913 nimellä *Lung Tuan* ja valmistui 10. syyskuuta 1914.

## Palvelus
Itävalta-Unkari takavarikoi vasta valmistuneen ja luovutusvalmiin aluksen ja liitti sen laivastoonsa nimellä *SMS Warasdiner*. Alus hinattiin 1. elokuuta 1914 Polaan, missä se varustettiin laivastolle. Sotatoimien päätyttyä alus luovutettiin 1920 sotakorvauksena Italialle, joka romutti aluksen.

## Lähteet
*
*

### Viitteet
Wilhelm Leche

**Jakob Wilhelm (Vilhelm) Ebbe Gustaf Leche** (4. syyskuuta 1850 Hälsingborg – 29. tammikuuta 1927) oli ruotsalainen eläintieteilijä. Hän oli eläintieteen professori Tukholman korkeakoulussa vuodesta 1884. Evoluutio-opin puolustajana ja eläintieteen saavutuksien kansantajuistajana hän oli Ruotsin ensimmäisiä. Nisäkkäiden vertailevaa anatomiaa koskevien tutkimuksiensa kautta hänet tunnettiin muuallakin Euroopassa.

## Lähteet

## Aiheesta muualla
Faon (1847)

**Faon** oli Ranskan laivaston vuonna 1847 vesille laskettu aviso.

## Valmistus
Alus tilattiin Le Havresta Chantiers et Ateliers Augustin Normandilta, missä köli laskettiin alkuvuodesta  1846. Alus laskettiin vesille 1. helmikuuta 1847 ja valmistui toukokuussa. Alus otettiin palvelukseen 16. elokuuta 1855.

## Palvelus
Vuodesta 1865 vuoteen 1877 alus oli École de Pilotage du Nordissa koululaivana ensin Honfleurissa ja sitten Saint-Servanissa. Se luokiteltiin 1869 laivuealukseksi () ja 1874 laivueavisoksi (). Alus poistettiin laivastoluettelosta 7. toukokuuta 1878, minkä jälkeen se oli Cherbourgissa liikkuvien suojajoukkojen () parakkina ja esikuntaproomuna. Alus määrättiin romutettavaksi 5. heinäkuuta 1881.

## Lähteet
*

### Viitteet
Seppo Pyrhönen

**Seppo Olavi Pyrhönen** (16. elokuuta 1944 Hämeenkyrö – 11. syyskuuta 2025 Espoo) oli suomalainen lääkäri ja onkologian ja sädehoidon professori.

Pyrhönen tuli ylioppilaaksi Lohjan yhteislyseosta 1963. Hän valmistui Helsingin yliopistosta lääketieteen lisensiaatiksi 1970 ja väitteli siellä lääketieteen ja kirurgian tohtoriksi 1979. Syöpätautien ja sädehoidon erikoislääkärin pätevyyden hän sai 1985.

Virologiasta ja kasvainimmunologiasta väitellyt Pyrhönen tuli Helsingin yliopiston virologian dosentiksi 1980 ja työskenteli Helsingin seudun yliopistollisessa keskussairaalassa varsinkin melanooman ja munuaissyövän lääkehoitojen kehittäjänä. Työn tulokset tulivat tunnetuiksi kotimaassa ja kansainvälisesti. Turun yliopiston syöpätautien professori Pyrhönen oli 1997–2012. Turussa hän paneutui myös suolistosyöpien hoitoon ja toimi muun muassa lääketieteellisen tiedekunnan kliinisen tutkijakoulun johtajana. Pyrhösellä oli lisäksi useita asiantuntija- ja luottamustehtäviä alansa yhdistyksissä ja hän toimi *Syöpälehden* päätoimittajana.

## Lähteet
Ben Ogden

**Ben Ogden** (s. 13. helmikuuta 2000) on yhdysvaltalainen maastohiihtäjä. Hän voitti olympiahopeaa 2026 sprintistä ja parisprintistä.

## Ura

Ogden kilpaili uransa alkuaikoina useissa nuorten MM-kilpailuissa, joista hän ei saavuttanut henkilökohtaisia mitaleita, mutta hiihti vuoden 2019 ja 2020 kilpialuissa Yhdysvaltain kultaa voittaneessa viestijoukkueessa. Maastohiihdon maailmancupissa hän kilpaili ensimmäisen kerran maaliskuussa 2019 Québecissä. Arvokilpailuihin hän puolestaan osallistui ensimmäisen kerran Oberstdorfin MM-kilpailuissa 2021, jossa hän sijoittui perinteisen hiihtotavan sprintissä 17:nneksi.

Maailmancupissa Ogden saavutti ensimmäiset pisteensä seuraavan kauden avauskilpailussa Rukalla. Hän karsiutui niukasti perinteisen sprintin välieristä oltuaan 13:s. Kaksi viikkoa myöhemmin hän saavutti Davosin vapaan sprintissä ensimmäisen välieräpaikkansa sijoituttuaan 12:nneksi. Ensimmäistä kertaa kymmenen parhaan joukkoon hän sijoittui Lillehammerin vapaan sprintissä joulukuussa 2022 oltuaan seitsemäs. Hän sivusi tätä tulosta heti seuraavalla viikolla Beitostølenin perinteisen sprintissä. Saman kauden Tour de Skillä hän sijoittui Oberstdorfin 10 kilometrin perinteisen väliaikalähtökilpailussa kuudenneksi, Val di Fiemmen perinteisen sprintissä yhdeksänneksi ja koko kiertueen lopputuloksissa kolmanneksitoista. Planican MM-kilpailuissa 2023 Ogden hiihti Yhdysvaltain seitsemänneksi sijoittuneessa viestijoukkueessa ja kymmenenneksi sijoittuneessa parisprinttijoukkueessa. Henkilökohtaisissa kilpailuissa hän ei saavuttanut merkittävää menestystä oltuaan perinteisen sprintin 26:s ja 15 kilometrin vapaan väliaikalähtökilpailussa 27:s.

Kaudella 2023–2024 Ogden paransi maailmancupin parasta sijoitustaan oltuaan joulukuussa Östersundin perinteisen sprintissä neljäs. Tour de Skillä hän saavutti Toblachin vapaan sprintin kolmossijallaan ensimmäisen palkintokorokesijoituksensa maailmancupissa. Hän saavutti kyseseillä kaudella loppukilpailupaikan sprintissä myös Oberhofissa heti Tour de Skin jälkeen oltuaan kuudes. Kaudella 2024–2025 Ogden saavutti kaksi loppukilpailupaikkaa vapaan sprinteissä Davosissa ja Toblachissa, mutta jäi molemmissa kilpailuissa kuudenneksi. Lisäksi hän saavutti uransa toisen palkintokorokesijoituksen oltuaan Les Roussesin 10 kilometrin vapaan väliaikalähtökilpailussa kolmas. Trondheimin MM-kilpailuissa 2025 hän sijoittui vapaan hiihtotavan sprintissä 12:nneksi ja hiihti Yhdysvaltain seitsemänneksi sijoittuneessa viestijoukkueessa. 

Kaudella 2025–2026 hän sijoittui Gomsin vapaan parisprintissä kolmanneksi yhdessä Gus Schumacherin kanssa. Henkilökohtaisissa sprinteissä hän on sijoittunut kyseisellä kaudella parhaimmillaan viidenneksi Davosissa. Milanon ja Cortinan olympialaisissa 2026 Ogden aloitti perinteisen sprintin vahvasti oltuaan karsinnan toinen. Välieristä hän pääsi jatkoon vasta aikavertailujen kautta, mutta onnistui finaalissa saavuttamaan hopeaa häviten kultaa voittaneelle Johannes Høsflot Klæbolle 0,87 sekuntia. Ogdenista tuli siten ensimmäinen yhdysvaltalaismies 50 vuoteen, joka on saavuttanut olympiamitalin maastohiihdossa. Hän saavutti hopeaa myös vapaan hiihtotavan parisprintissä.

## Lähteet
Trivore

**Trivore Oy** on vuonna 2000 perustettu suomalainen identiteetin- ja pääsynhallinnan (IAM) ohjelmistoratkaisujen toimittaja. Yhtiön pääkonttori sijaitsee Turussa.

## Historia

Trivoren perusti Kari Mattsson vuonna 2000. Yhtiö toimi pitkään ilman ulkopuolista rahoitusta. Vuonna 2025 Trivore sai noin miljoona euroa kasvurahoitusta, joka koostui Redstone.vc:n hallinnoimien rahastojen sijoituksesta sekä Business Finlandin rahoituksesta.

Tammikuussa 2025 yhtiö nimitti Mika Aromaan uudeksi toimitusjohtajaksi. Aromaata edelsi toimitusjohtajana Veli-Pekka Vähälummukka.

Trivore sai ISO 9001 -sertifioinnin vuonna 2022 ja ISO 27001 -sertifioinnin tammikuussa 2026.

## Tuotteet ja palvelut

Trivore tarjoaa identiteetin- ja pääsynhallinnan (IAM) ohjelmistoratkaisuja julkiselle sektorille ja suuryrityksille. Yhtiön tuotteisiin kuuluvat eIAM- ja Trivore ID -alustat.

## Merkittäviä asiakkaita ja sopimuksia

Vuonna 2024 Trivore voitti Liikenne- ja viestintävirasto Traficomin identiteetin- ja pääsynhallintajärjestelmän kilpailutuksen. Sopimus on toistaiseksi voimassa oleva, ja Traficomin arvion mukaan sopimuksen arvo on noin 6 miljoonaa euroa.

Trivoren asiakkaisiin kuuluvat myös HSL, Tampereen kaupunkiseutu ja Waltti Solutions.

## Lähteet
Mäkihyppy talviolympialaisissa 2026 – sekajoukkuemäki

Talviolympialaisten 2026 sekajoukkuemäen mäkihyppykilpailu järjestettiin Trampolino Giuseppe dal Benissä 10. helmikuuta 2026.

## Tulokset

## Lähteet
Banjorauskut

**Banjorauskut** (Trygonorrhinidae) on saharauskukaloihin kuuluva rustokalaheimo. Heimon lajeja tavataan lämpimistä ja lauhkeista valtameristä. Aiemmin banjorauskut luokiteltiin kitararauskujen heimoon.

## Lajit ja anatomia
Banjorauskulajit jaetaan kolmeen sukuun ja yhteensä kahdeksaan lajiin. Heimon kalat voivat kasvaa suurimmillaan noin 150 cm pitkiksi. Banjorauskujen eturuumis on litteähkö ja kolmikulmainen. Kuonon muoto vaihtelee pitkästä ja suippenevasta tylpähköön. Eturuumiin takana vatsaevät muodostavat toisen kiekkomaisen osan. Banjorauskujen pyrstö on melko lyhyt ja siinä on kaksi selkäevää. Pyrstöevä on useimmiten pieni. Banjorauskujen selässä on rivi piikkejä. Silmät ja niiden takana olevat hengitysaukot ovat pienet. Heimon lajit ovat selästään harmaita tai ruskeita ja selässä on usein tummempia juovia, pilkkuja tai laikkuja.

## Levinneisyys ja elintavat
Banjorauskuja esiintyy niin Atlantissa, Intian valtameressä kuin Tyynessämeressäkin. Lajit ovat monentyyppisillä pohjilla eläviä kaloja, jotka liikkuvat useimmiten rannikon tuntumassa. Heimon kalat saalistavat ravinnokseen pieniä kaloja ja selkärangattomia eläimiä. Ne synnyttävät eläviä poikasia, joita voi olla kerrallaan enimmillään 18.

## Lähteet
Jääkiekko talviolympialaisissa 2026 – miesten kokoonpanot

Tässä ovat vuoden 2026 talviolympialaisten miesten jääkiekkoturnaukseen osallistuvien maiden joukkuekokoonpanot.

*Ikä ja seura on ilmoitettu turnauksen alkamispäivän 11. helmikuuta 2026 mukaan.*

## Lohko A
### Kanada

Päävalmentaja: Jon Cooper

**Muutokset:** Hyökkääjät Anthony Cirelli ja Brayden Point loukkaantuivat – korvaajiksi valittiin Sam Bennett ja Seth Jarvis.

### Tšekki

Päävalmentaja: Radim Rulík

**Muutokset:** Hyökkääjä Pavel Zacha loukkaantui – korvaajaksi valittiin Filip Chlapík.

### Ranska

Päävalmentaja: Yorick Treille

**Muutokset:** Ei muutoksia.

### Sveitsi

Päävalmentaja: Patrick Fischer

**Muutokset:** Ei muutoksia.

## Lohko B
### Suomi
Pääartikkeli: Suomen jääkiekkomaajoukkue talviolympialaisissa 2026


Päävalmentaja: Antti Pennanen

**Muutokset:** Maalivahti Ukko-Pekka Luukkonen loukkaantui – korvaajaksi valittiin Joonas Korpisalo.

### Ruotsi

Päävalmentaja: Sam Hallam

**Muutokset:** Hyökkääjä Leo Carlsson ja puolustaja Jonas Brodin loukkaantuivat – korvaajiksi valittiin Marcus Johansson ja Hampus Lindholm.

### Slovakia

Päävalmentaja: Vladimír Országh

**Muutokset:** Hyökkääjä Marek Hrivík loukkaantui – korvaajaksi valittiin Lukáš Cingeľ.

### Italia

Päävalmentaja: Jukka Jalonen

**Muutokset:** Ei muutoksia.

## Lohko C
### Yhdysvallat

Päävalmentaja: Mike Sullivan

**Muutokset:** Puolustaja Seth Jones loukkaantui – korvaajaksi valittiin Jackson LaCombe.

### Saksa

Päävalmentaja: Harold Kreis

**Muutokset:** Ei muutoksia.

### Latvia

Päävalmentaja: Harijs Vītoliņš

**Muutokset:** Hyökkääjät Rodrigo Ābols ja Ēriks Mateiko loukkaantuivat – korvaajiksi valittiin Rihards Bukarts ja Anrī Ravinskis.

### Tanska

Päävalmentaja: Mikael Gath

**Muutokset:** Hyökkääjä Jonas Røndbjerg loukkaantui – korvaajaksi valittiin puolustaja Malte Setkov.

## Lähteet
Gaulois

**Gaulois** tai **Gauloise** tarkoittaa muun muassa seuraavia:

* Gaulois (1812), Ranskan laivaston Téméraire-luokan linjalaiva
* FS Gauloise (1865), Ranskan laivaston vuonna 1865 vesille laskettu Provence-luokan panssarifregatti
* FS Gaulois (1896), Ranskan laivaston vuonna 1896 vesille laskettu Charlemagne-luokan taistelulaiva

## Katso myös
* Gauloises
Yhdistetty talviolympialaisissa 2026 – normaalimäki/10 km

Yhdistetyn normaalimäki ja 10 kilometrin hiihtokilpailu talviolympialaisissa 2026 järjestettiin 11. helmikuuta 2026 Trampolino Giuseppe dal Benissä ja Fabio Canalissa Predazzo Italiassa.

## Tulokset
### Mäkiosuus
Mäkiosuus alkoi klo 10.00.

### Hiihto-osuus
Hiihto-osuus alkoi klo 13.45.

## Lähteet
Phoque

**Phoque** on hylje ranskaksi. Se tarkoittaa muun muassa seuraavia:

* Phoque (Q27), Ranskan laivaston Naïade-luokan sukellusvene
* Phoque (Q128), Ranskan merivoimien Requin-luokan sukellusvene
Espadon

**Espadon** tarkoittaa muun muassa seuraavia:

* Espadon (Q14), Ranskan laivaston Sirène-luokan sukellusvene
* Espadon (Q129), Ranskan merivoimien Requin-luokan sukellusvene
* Espadon (S637), Ranskan laivaston Narval-luokan sukellusvene
Forfait

**Forfait** tarkoittaa muun muassa seuraavia:

* FS Forfait (1859), Ranskan laivaston vuonna 1859 vesille laskettu aviso
* Forfait (1879), Ranskan laivaston Villars-luokan risteilijä
* Pierre-Alexandre-Laurent Forfait (1752–1807), ranskalainen poliitikko
Lora Hristova

**Lora Hristova** (; s. 23. huhtikuuta 2003) on bulgarialainen ampumahiihtäjä. Hän voitti olympiapronssia normaalimatkalla Milanon ja Cortinan talviolympialaisissa 2026. Hän oli samoissa kilpailuissa seitsemäs takaa-ajossa, yhdestoista pikakilpailussa ja neljästoista yhteislähdössä.

Hristova saavutti nuorten MM-kilpailuissa pronssia alle 20-vuotiaiden 3&nbsp;×&nbsp;6&nbsp;kilometrin viestissä 2022. Nuorten EM-kilpailuissa hän sai takaa-ajossa hopeaa ja pikakilpailussa pronssia 2023. Lenzerheiden MM-kilpailuissa 2025 hän sijoittui normaalimatkalla 13:nneksi ja takaa-ajossa 19:nneksi.

Hristova kilpaili maailmancupissa ensimmäisen kerran kaudella 2021–2022. Ensimmäiset maailmancupin pisteensä hän sai oltuaan 33:s Lenzerheiden takaa-ajokilpailussa kaudella 2023–2024. Parhaimmillaan hän on sijoittunut 23:nneksi Östersundin normaalimatkalla kaudella 2025–2026.

Hristova saavutti rulla-ampumahiihdon MM-kilpailuissa nuorten supersprintissä pronssia vuonna 2022. Hän voitti nuorten rulla-ampumahiihdon maailmanmestaruuden pikakilpailussa, takaa-ajossa ja supersprintissä vuonna 2023. Hän saavutti rulla-ampumahiihdon supersprintissä nuorten MM-kultaa ja takaa-ajossa hopeaa 2024. 

## Lähteet
Tuntematon maa (albumi)

**Tuntematon maa – uusia Maisemakuvia Suomesta** () (vuoden 2017 uusintajulkaisussa **Maisemakuvia Suomesta II**) on suomalaissäveltäjä Anssi Tikanmäen kahdeksas, elokuussa 2006 julkaistu studioalbumi. Albumi on Tikanmäen johtaman Anssi Tikanmäki Orchestran ensimmäinen albumi ja yhtyeessä soittavat muun muassa Tikanmäen molemmat pojat Eemil (kitarat) ja Eljas (kosketinsoittimet, lyömäsoittimet).

Albumi sisältää instrumentaalikappaleita viihteellisen orkesterin esittämänä, jotka ovat nimetty eri suomalaisten teemojen mukaan. Levyn esittelytekstit ovat Tikanmäen käsialaa. Levyn alaotsikko ”uusia Maisemakuvia Suomesta” viitaten Tikanmäen debyyttialbumiin *[[Maisemakuvia Suomesta]]* vuodelta 1981. Myöhemmin *Maisemakuvia Suomesta* -sarjasta muodostui trilogia, kun päätösosa *[[H2O.fi]]* julkaistiin vuonna 2009.

Rockadillo Records julkaisi albumin CD-levynä elokuussa 2006. Huhtikuussa 2017 albumi julkaistiin ensimmäistä kertaa vinyylilevynä Ainoa Productionsin toimesta. Samaan aikaan kultalevyrajan ylittänyt *Maisemakuvia Suomesta* sekä vuoden 2009 *H2O.fi* julkaistiin vinyylilevyinä, jälkimmäinen myös ensimmäistä kertaa.

## Kappaleet
Kaikki sävellykset Anssi Tikanmäki.
#
#
#
#
#
#
#
#

Kappaleen ”Pentinkulman pellot” alussa näyttelijä Veikko Sinisalo sanoo sanat: ”Ja tosta se alkaa”. Lausahdus on peräisin Väinö Linnan *[[Täällä Pohjantähden alla]]* -romaanisarjasta ja Sinisalo toimi romaanisarjan äänikirjan lukijana. ”Ja tosta se alkaa” -lausahduksen jälkeen Jussi Koskela aloittaa suon raivaamisen. Kappaleen nimessä esiintyvä Pentinkulma on romaanisarjasta tuttu kuvitteellinen kylä Hämeessä.

## Tekijät
### Anssi Tikanmäki Orchestra
*Anssi Tikanmäki – piano, kosketinsoittimet (1–8)
*Eljas Tikanmäki – urut, kosketinsoittimet, rummut (7, 8), lyömäsoittimet (1–8)
*Pauliina Lerche – harmonikka (1, 7), kantele (”Jyllin mamman maailma”)
*Peter Lerche – akustinen kitara (1, 2), sähkökitarat (”Pentinkulman pellot”)
*Eemil Tikanmäki – sähkökitarat (2–8)
*Reijo Karvonen – sähköbasso (”Pentinkulman pellot”)
*Juuso Nordlund – sähköbasso (2–6, 8)
*Sami Kuoppamäki – rummut (2–6)
+
*Pentti Lahti – sopraano-, altto- ja tenorisaksofonit, huilut
*Esa Juutilainen – huilut, tenorisaksofonit
*Masa Orpana – klarinetti, tenorisaksofonit
*Kari Nikkanen – oboe
*Jouni Suuronen ja Pasi Tiitinen – käyrätorvet
*Tapio Kilpinen ja Aki Välimäki – trumpetit
*Petri Juutilainen ja Kari Koivisto – pasuunat
*Lea Antola, Heikki Hannikainen, Nina Kulhia, Heidi Kuula, Hanna Peltoniemi, Henrik Perelló, Pirjo Tulisalmi ja István Szalay – viulut
*Anne Korhonen – alttoviulu
*Panu Saari – sello
*Veikko Sinisalo – ääni (”Pentinkulman pellot”)

### Tuotanto
*Studio JJ / Juuso Nordlund – äänitys
*Petrax-studio, Hollola / Juuso Nordlund, Anssi Tikanmäki ja Petri Rappula – miksaus
*Finnvox-studiot, Helsinki / Pauli Saastamoinen – masterointi
*Anssi Tikanmäki ja Juuso Nordlund – tuottajat
*Eljas Tikanmäki – apulaisäänittäjä
*Tomi Pietilä – datasiirto
*Vesa Ranta – kansien valokuvat
*Elmo Salmi – kansien valokuvat, kansisuunnittelu ja valokuvien käsittely
*Bardi Oy – tuotanto

## Arvostelut
* Desibeli.net: 
* Soundi: 

## Lähteet
Superbe

**Superbe** tarkoittaa muun muassa seuraavia:

* Superbe (fregatti), 1815 vesille laskettu nelimastoinen suomalainen fregatti
* Superbe (1784), Ranskan laivaston Téméraire-luokan linjalaiva
* Superbe (1814), Ranskan laivaston Téméraire-luokan linjalaiva
Forbin

**Forbin** tarkoittaa muun muassa seuraavia:

* Forbin-luokka, Ranskan laivaston kolmen aluksen panssarikansiristeilijäluokka
* FS Forbin (1859), Ranskan laivaston aviso
* FS Forbin (1888), Ranskan laivaston Forbin-luokan panssarikansiristeilijä
* Forbin (1928), Ranskan laivaston Adroit-luokan hävittäjä
* FS Forbin (D620), Ranskan laivaston 2005 vesille laskettu Horizon-luokan fregatti
* FS Forbin (D635), Ranskan laivaston 1958 palvelukseen otettu Duperré-luokan hävittäjä
* Forbin, sukunimenä:
** Claude de Forbin, (1656–1733), ranskalainen laivastoupseeri.
Hannu Salminen

**Hannu Olavi Salminen** (s. 31. tammikuuta 1955 Lahti) on suomalainen näyttelijä. Hän on työskennellyt näyttelijänä muun muassa Teatteri Vanhassa Jukossa.

## Elämä ja ura
Hannu Salminen syntyi sähköasentaja Jorma Olavi Salmisen ja kasaaja Anna-Liisa Salmisen perheeseen. Keskikoulun jälkeen hän opiskeli näyttämötaiteita Tampereen yliopistossa 1973–1977. Hänet kiinnitettiin Lappeenrannan kaupunginteatteriin 1977–1979, josta hän siirtyi Porin Teatteriin 1979–1981 ja Kuopion kaupunginteatteriin 1981–1987. Sieltä hän jatkoi Lahden kaupunginteatteriin 1987–1994 ja Teatteri Vanhaan Jukoon alkaen 1995.

Salmisen rooleja ovat olleet esimerkiksi Wesley (*Kuin yö lankeaa kirous*), Lemminkäinen (*Lemminkäisen tie*), Elias Kankaanpää (*Täällä Pohjantähden alla*) ja Jussi Koskela (*Täällä Pohjantähden alla III*). Hänen ohjauksiaan ovat olleet muun muassa *Tartuffe* (Teatteri Vanha Juko, 2009) ja *Mielensäpahoittaja* (Kotkan kaupunginteatteri, 2013).

Salminen näytteli Nymanin roolin Veli-Matti Saikkosen elokuvassa *[[Tykkimies Kauppalan viimeiset vaiheet]]* (1977). Lisäksi hän on näytellyt muutamissa lyhytelokuvissa, kuten *Pyhä, arki* (2006).

## Lähteet
* 
* 

### Viitteet

## Aiheesta muualla
*Etelä-Suomen Sanomat: Hannu Salminen jäi eläkkeelle, mutta ainakin yksi rooli on vielä tekemättä
Narval

**Narval** tarkoittaa muun muassa seuraavia:

; Ranskan laivasto
* Narval-luokka (Ranska), Ranskan merivoimien kuuden dieselkäyttöisen sukellusveneen alusluokka
* Narval (Q4), Ranskan laivaston kaksoisrunkoinen sukellusvene
* Narval (Q118), Ranskan merivoimien Requin-luokan sukellusvene
* Narval (S631), Ranskan laivaston Narval-luokan sukellusvene

;Muut
* FNFL Narval),  Vapaan Ranskan laivaston sukellusvene, alkujaan Italian kuninkaallisen laivaston vuonna 1941 vesille laskettu Acciaio-luokan sukellusvene
* Narval (S64), Espanjan laivaston vuonna 1974 vesille laskettu Delfín-luokan sukellusvene
* NRP Narval), Portugalin laivaston sukellusvene, alkujaan Britannian kuninkaallisen laivaston S-luokan sukellusvene nimellä HMS Spur
* Narval-luokka (Venäjä), Venäjän laivaston kolmen sukellusveneen alusluokka
Vanhat valokuvat

**Vanhat valokuvat** () on suomalaissäveltäjä Anssi Tikanmäen toinen, syksyllä 1984. Albumi on säveltäjän mukaan teemallinen levy, ”jonka selaaminen palauttaa mieleen muistoja, pukee ne säveliksi”.

Love Kustannus julkaisi Beta-levymerkillään albumin vinyylilevynä ja C-kasettina vuonna 1984. Vuonna 1991 albumi julkaistiin ensimmäistä kertaa CD-levynä.Ainoa Productions julkaisi albumin uudelleen rajoitettuna painoksena vinyylilevynä 30. kesäkuuta vuonna 2017.

## Kappaleet
Kaikki sävellykset sekä sovitukset Anssi Tikanmäki.
; A-puoli
#
#
#
#

; B-puoli
#
#
#
#

## Tekijät
### Muusikot
*Atso Almila – kapellimestari
*Anssi Tikanmäki – kosketinsoittimet
*Pentti Lahti – huilut, sopraano- ja alttosaksofonit
*Pepa Päivinen – huilut, tenorisakasofonit
*Seppo Heikkonen – nokkahuilu, klarinetit, tenorisaksofonit
*Peter Lerche – kitarat
*Heikki (Häkä) Virtanen – bassokitara
*Upi Sorvali – rummut
+
*Tapio Laivaara ja Markku Muhonen – huilut
*Jouko Teikari – oboe, englannintorvi
*Kullervo Kojo ja Antti Koskela – klarinetit
*Juhani Tapaninen – fagotti
*Markku Paalanen ja Pasi Pihlaja – käyrätorvet
*Hannu Koivula ja Aki Välimäki – trumpetit
*Petri Juutilainen ja Mikael Långbacka – pasuunat
*Simo Kanerva – baryton
*Tom Bildo – tuuba
*Timothy Ferchen – lyömäsoittimet
*Teuvo Puntti – morsetus
*Juice Leskinen Grand Slam – äänet (erityiskiitos Analle)
+
*Jouni Heinonen, Erkki Hiltunen, Pertti Kiri, Timo Konttinen, Jorma Rahkonen, Ari Rasilainen, Seppo Suikkanen ja Kari Vanonen – viulut
*Lauri Laasonen, Atso Lehto ja Seppo Ristolainen – alttoviulut
*Pentti Palmu ja Lassi Viljanen – sellot
*Kari Jussila – kontrabasso

### Tuotanto
*Finnvox-studio / Risto Hemmi – äänitys
*Finnvox / Risto Hemmi, Pekka Aarnio ja Anssi Tikanmäki – miksaus
*Pekka Aarnio – tuottaja
*Vappu (T.) Tikanmäki, Tuta, Timppa, Elmo sekä Olavi Huovinen – valokuvat
*Martti Syrjä – kannen suunnittelu ja maalaus

## Arvostelut
*Pohjalainen:  (vuoden 2017 uusintapainoksen yhteydessä)

## Lähteet

## Aiheesta muualla
*
Jukka Blomqvist

**Jukka Tapio Blomqvist** (s. 21. helmikuuta 1948 Tampere) on suomalainen näyttelijä. Hän on näytellyt muun muassa Savonlinnan kaupunginteatterissa.

## Elämä ja ura
Jukka Blomqvistin vanhemmat olivat sähköasentaja Toivo Tapio Blomqvist ja ravintolan kassa Ilma Haataja. Hän opiskeli näyttämötaiteita Tampereen yliopiston kurssilla 1973–1977. Hän näytteli useina 1970-luvun loppupuolen kesinä Samppalinnan kesäteatterissa. Ensimmäinen näyttelijänkiinnitys hänellä oli Kouvolan teatteriin 1977–1979, josta hän jatkoi Joensuun kaupunginteatteriin 1979–1984 ja edelleen Savonlinnan kaupunginteatteriin, jossa hän aloitti 1987.

Blomqvistin rooleista mainittakoon Kullervo (*Kalevala*), Mauno (*Roinilan talossa*), Stanley (*Viettelyksen vaunu*) ja Astrov (*[[Vanja-eno]]*).

Blomqvist näytteli Rädyn roolin Veli-Matti Saikkosen fiktiossa *[[Tykkimies Kauppalan viimeiset vaiheet]]* (1977) ja tullimies Niemen roolin Matti Kassilan komediaelokuvassa *[[Natalia (elokuva)|Natalia]]* (1979).

## Lähteet
* 
* 

### Viitteet
Ken Jäger

**Ken Jäger** (s. 30. toukokuuta 1998 Davos, Sveitsi) on sveitsiläinen jääkiekkoilija. Jäger edustaa Sveitsin NL:ssä pelaavaa Lausanne HC:ta. Hänellä on sopimus joukkueen kanssa kauden 2025–2026 loppuun saakka. Hän on edustanut Sveitsin NL:ssä myös kasvattajaseuraansa HC Davosia. Ruotsissa hän on edustanut SHL:ssä pelaavaa Rögle BK:ta ja HockeyAllsvenskanissa pelaavaa Västerviks IK:ta. Hänen pwlipaikkansa on keskushyökkääjä tai oikea laitahyökkääjä ja hänen kätisyytensä on oikea.

Jäger on pelannut 268 Sveitsin NL:n runkosarjan ottelua. Näissä otteluissa hän on tehnyt 45 maalia ja 48 syöttöä eli yhteensä 98 tehopistettä. Jäger on pelannut 55 Sveitsin NL:n ylempien pudotuspelien ottelua. Näissä otteluissa hän on tehnyt kuusi maalia ja yhdeksän syöttöä eli yhteensä 15 tehopistettä. Jäger on pelannut neljä SHL:n runkosarjan ottelua ilman tehopisteitä.

Jäger kuului Sveitsin joukkueeseen Tšekin MM-kilpailuissa 2024 ja Ruotsin ja Tanskan MM-kilpailuissa 2025. Molemmissa MM-kilpailuissa hän saavutti Sveitsin joukkueessa MM-hopeaa. 

## Huomautukset

## Lähteet
Lasse Saaristo

**Lasse Tapio Saaristo** (29. lokakuuta 1951 Paimio – 2. huhtikuuta 1997 Turku) oli suomalainen näyttelijä. Hän toimi näyttelijänä Turun kaupunginteatterissa vuodesta 1977.

## Elämä ja ura
Lasse Saaristo syntyi autokoulunjohtaja Jukka Saariston ja Hilkka Saariston perheeseen. Hän valmistui näyttelijäksi Tampereen yliopiston näyttämötaiteiden kurssilta 1977, jonka jälkeen hän aloitti Turun kaupunginteatterin näyttelijänä.

Saariston osia olivat muun muassa Kullervo (*[[Kullervo]]*), Mercutio (*[[Romeo ja Julia]]*), Aramis (*[[Kolme muskettisoturia]]*) ja Raskolnikov (*[[Rikos ja rangaistus]]*).

Teatteriuransa ohella Saaristo näytteli kenraali Spoofin roolin Reima Kekäläisen televisiotuotannossa *Kenraali Spoof*, joka sai ensi-iltansa 1982. Lisäksi hän näytteli Gustafssonin roolin Veli-Matti Saikkosen fiktiossa *[[Tykkimies Kauppalan viimeiset vaiheet]]* (1977) ja roolin Mikko Harjanteen lyhytelokuvassa *Riski mies* (1979).

## Lähteet
* 
* 

### Viitteet

## Aiheesta muualla
*Turun Sanomat: Pauliina Salonius on nuuhkinut turkulaisten teattereiden kulissipölyä vauvasta asti
Broasträsket

**Broasträsket** on Uudellamaalla Porvoossa Karhukorvella sijaitseva lampi.

## Maantietoa
Broasträsket on 200 metriä pitkä, 150 metriä leveä, ja sen pinta-ala on 2,6 hehtaaria. Se on muodostunut kallioisten mäkien väliseen painaumaan. Mäet ovat edelleen metsämaata, mutta alavat alueet on raivattu peltomaaksi tai jätetty suomaaksi. Koillispuolen mäki kohoaa 28 metrin korkeuteen vedenpinnasta. Järvessä ei ole kartan mukaan saaria ja sen rantaviivan pituus on 600 metriä. Sen rannassa on kaksi kiinteästi asuttua asuntoa, joille tulee tiet Mustlaxin suunnalta.

## Luontoarvoja
Lampea pidetään rehevänä lintujärvenä.

## Vesistösuhteet
Broasträsket sijaitsee Suomenlahden rannikkoalueessa (vesistöaluetunnus 81), jonka Storängsbäckenin valuma-alueeseen (81.037) lampi kuuluu. Lampeen ja sitä ympäröivälle suolle on johdettu kolme pelto- ja metsäojaa. Sen laskuoja alkaa itärannasta ja se virtaa kaakkoon muodostaen yhden latvahaaran Dybäckenistä. Alempana Epoossa Dybäcken vaihtuu Storängsbäckeniksi ja aivan alajuoksulla vielä Åbybäckeniksi. Lammen vedenpinnan korkeus on 14,1 metriä mpy (N2000).

## Historiaa
Vuosina 1855–1856 julkaistussa Kalmbergin kartastossa lampi erottuu kartassa kuuden torpan kanssa. Lammen laskujoki virtaa nykyisellä reitillään kohti merta. Sen pohjoispuolelle on merkitty pieni niittymaan palsta, mutta torppien viljelysmaasta ei ole tietoa. Torppien luo tulee polku tai tie Porvoosta. Vuonna 1912 julkaistussa Porvoon- ja Loviisan seudun taloudellisessa kartassa lammen nimeksi on kirjoitettu ”Karhunkorvenlampi”. Lammen ympärillä on neljä torppaa ja lammen laskuoja on merkitty kulkevan ensin pohjoiseen, kiertäen sitten mäen takaa nykyiselle reitilleen. Torppien peltomaat vastaavat laakson alavia maita. Lammelle tulee tiet Sannäsin ja Yliken väliseltä tieltä.

## Lähteet
Kajaanin nuorisovaltuusto

**Kajaanin nuorisovaltuusto** (lyh. **Nuva**) on Kajaanissa vuodesta 1999 lähtien toimiva nuorten vaikuttajaryhmä, jonka tarkoituksena on edistää nuorten osallisuutta ja vaikuttamismahdollisuutta kunnallisessa päätöksenteossa.

## Toiminta
Kajaanin nuorisovaltuusto on puoluepoliittisesti sitoutumaton ja koostuu 15–20-vuotiaista kajaanilaisista tai Kajaanissa opiskelevista nuorista. Sen toiminta perustuu Suomen kuntalakiin 26 §, jonka mukaan kunnissa tulee olla nuorisovaltuusto nuorten osallistumisen varmistamiseksi.

Nuorisovaltuuston tehtävänä on tuoda nuorten ääni kuuluville, ottaa kantaa ajankohtaisiin asioihin, tehdä aloitteita ja kannanottoja sekä tiedottaa nuoria kuntapäättäjien toiminnasta. Se myös edistää vuoropuhelua nuorten ja kaupungin päättäjien välillä ja järjestää erilaisia tapahtumia ja kampanjoita.

### Kokoukset
Kajaanin nuorisovaltuusto kokoontuu kymmenen kertaa toimikautensa aikana joka kuukausi kesä- ja heinäkuuta lukuunottamatta. Kokouksissa käydään läpi esimerkiksi aloite-esityksiä, tulevien tapahtumien suunnittelua ja yleisesti nuorten asioista keskustelua.

Kajaanin nuorisovaltuustokauden ensimmäistä kokousta nimitetään järjestäytymiskokoukseksi, jossa valitaan johtoryhmä ja lähes kaikki edustuspaikat kaupungin eri toimielimiin.

## Valtuuston valinta, kokoonpano ja edustukset

### Nuorisovaltuuston valinta ja vaalit
Kajaanin nuorisovaltuustoon valitaan jäsenet vaalien tai hakumenettelyn kautta, joista jälkimmäistä käytetään nykyisin. Seuraavan vuoden valtuustokauteen ilmoittaudutaan edellisvuoden marras-joulukuussa yleensä kaupungin sivuilta löytyvän linkin kautta. Valtuuston toimikauden pituus on yksi vuosi.

Vuonna 2026 Kajaanin nuorisovaltuustolla on 32 jäsentä.

### Johtoryhmä
Nuorisovaltuuston johtoryhmä koostuu puheenjohtajasta, varapuheenjohtajasta, sihteeristä, varasihteeristä, rahastonhoitajasta ja tiedotusvastaavasta. Johtoryhmä suunnittelee seuraavan kokouksen esityslistan.

### Tiedotustiimi
Tiedotustiimi on tiedotusvastaavan alainen tiimi, joka ylläpitää nuorisovaltuuston sosiaalisia medioita ja tiedotteita. Vuonna 2026 valittiin kahdeksan valtuustolaista tiedotustiimiin.

### Nuorisovaltuuston edustuspaikat
Kajaanin nuorisovaltuustolla on edustuspaikkoja kaupungin eri toimielimissä. Lähes kaikki edustuspaikat valitaan valtuustokauden ensimmäisessä kokouksessa.

### Puheenjohtajat v. 1999 - 2026

* Suvi Juntunen, 1999-2000

* Jaana Kauppinen, 2001

* Sampo Kallio, 2002

* Tuuli Piippo, 2003 (elokuuhuun asti, tämän jälkeen puheenjohtajana toimi Elina Manninen)

* Elina Manninen, 2004

* Anne-Mari Turpeinen, 2005

* Mika Puhakka, 2006

* Katrina Nwannah, 2007 (loppuvuoden Anne Soinsaari)

* Milla Määttä, 2008

* Iiro Tuovinen, 2009
*
*
* Jonna Kyllönen, 2022 
* Maisa Vallius, 2023 (loppuvuoden Iiro Meriläinen)
* Iiro Meriläinen, 2024 
* Onni Pikkarainen, 2025 - 2026
*

## Lähteet
Edmond Leboeuf

**Edmond Leboeuf** t. **Le Boeuf** t. **Le Bœuf**, (1809–1888) oli ranskalainen sotilas. Hän tuli upseeriksi 1830, palveli 1837–1841 Algeriassa, oli 1848–1850 polyteknillisen koulun toisena johtajana. Hän osallistui tykistöupseerina Krimin sotaan ja Sevastopolin piiritykseen, Hänellä oli merkittävä osa  Italian sodassa 1859 tykistönpäällikkönä  Solferinon voittoon. Hän oli vuodesta 1869 sotaministeri ja 1870 marsalkka.

Leboeufin vakuutettua, että armeija oli täysin valmis sotaan, Ranskan hallitus sai rohkeutta julistaa 1870 sodan Preussia vastaan. Hän oli sodan alussa yliesikunnan päällikkönä, mutta joutui luopumaan siitä ja myös sotaministerin toimesta jo 12. elokuuta 1870, kun armeijassa vallitseva epäjärjestys herätti häntä vastaan voimakasta paheksuntaa. Sen jälkeen hän toimi kolmannen armeijakunnan päällikkönä ja joutui Metzin antautuessa sotavangiksi.

## Lähteet

## Aiheesta muualla
Lectisternium

**Lectisternium** (lat.) oli antiikin roomalainen lepytysmeno, jonka aikana järjestettiin pidot yhdelle tai useammalle jumalalle. Menoja järjestettiin etenkin tukalissa sotatilanteissa 300- ja 200-luvulla eaa.

Lectisterniumin aikana jumalien uskottiin ottavan osaa pitoihin vuoteille (*pulvinar*) sijoitettujen kulttikuvien välityksellä. Roomalaiset uskoivat aikanaan, että naisten ei ollut sopivaa esiintyä makuuasennossa. Jumalattaria varten oli tästä syystä vuoteiden sijaan istuimet (*sella*). Jos lectisternium järjestettiin vain jumalattaria varten, pidoista käytettiin nimitystä *sellisternium*.  Menoja järjestettiin jumalien lepyttämiseksi etenkin kriittisten sotatilanteiden aikana Sibyllan kirjojen neuvojen mukaisesti 300- ja 200-luvuilla eaa. Ensimmäisen kerran lectisternium järjestettiin 399 eaa. supplicatio-rukousjuhlan yhteydessä. Usko menojen voimaan alkoi heiketä toisessa puunilaissodassa kärsittyjen tappioiden aikana. Ehkä viimeinen lectisternium järjestettiin vuonna 217 eaa.

## Lähteet

## Aiheesta muualla
*Lectisternium, Smith's Dictionary of Greek and Roman Antiquities
Kahdeksan tuhannesosaa

**Kahdeksan tuhannesosaa** () on Italiassa käytössä oleva uskontokuntien taloudelliseen tukemiseen tarkoitettu vero, joka vastaa kutakuinkin Suomen kirkollisveroa.

Nykymuodossaan vero otettiin käyttöön vuonna 1984. Veron suuruus on nimensä mukaisesti 0,8&nbsp;% ja Italian verovirasto pidättää sen automaattisesti henkilön veronalaisista tuloista. Kertymä on tarkoitus käyttää hyväntekeväisyyteen. Vero koskee kaikkia, mutta sen maksajat voivat halutessaan ilmoittaa, mille uskontokunnalle heiltä kerätty vero maksetaan. Uskontokunnan lisäksi henkilö voi valita veron menevän myös valtiolle. Arviolta 40&nbsp;% italialaisista on ilmoittanut verottajalle, kenelle haluaa veronsa maksettavan. Näistä noin 70&nbsp;% on ilmoittanut saajaksi katolisen kirkon. Valtio on ollut katolisen kirkon jälkeen toiseksi suosituin veron saaja. Sen saamista veroista suosituin kohdennus ovat olleet koulut ja katastrofiapu.

Mikäli henkilö valitsee veron saajaksi valtion, hän voi edelleen valita tarkemmin sen alaisuudessa toimivista hyväntekeväisyyskohteista. Valittavissa olevat kohteet ovat:

* Katolinen kirkko
* Metodistien ja valdolaisten kirkkojen unioni
* Italian seitsemännen päivän adventtikirkko
* Italian Assemblies of God
* Italian juutalaisyhteisöjen liitto
* Italian evankelis-luterilainen kirkko
* Italian evankelis-baptistinen liitto
* Italian ortodoksinen arkkihiippakunta
* Italian apostolinen kirkko
* Italian buddhalainen unioni
* Italian hindulainen unioni
* Italian buddhalainen Soka Gakkai -instituutti
* Englannin kirkko Italiassa
* Italian valtio
** ruoka-apu ja nälänhädän torjuminen
** luonnonkatastrofien uhrien auttaminen
** koulujen rakentaminen ja kunnossapito
** pakolaisten auttaminen
** italialaisen kulttuuriperinnön tukeminen
** huumeriippuvuudesta kärsivien auttaminen

Vaikka Italia ei maksakaan enää lateraalisopimusten mukaista suoraa taloudellista tukea Pyhälle istuimelle, valtion keräämä kahdeksan tuhannesosaa maksetaan automaattisesti katoliselle kirkolle, mikäli veron maksanut henkilö ei ole erikseen ilmoittanut ketään toista saajaa, jolle haluaa rahojen menevän. Katolinen kirkko saa myös verohelpotuksia esimerkiksi kouluilleen, mikä on herättänyt kritiikkiä, koska se saa jo suurimman osan kahdeksan tuhannesosista.

Toistaiseksi muslimit eivät ole veron piirissä, vaikka ovatkin kristittyjen jälkeen toiseksi suurin uskonto. Syy tähän on se, että Italiassa ei ole yhtä yhtenäistä järjestöä, joka edustaisi muslimeita ja jolla olisi sopimus veron piiriin kuulumisesta Italian valtion kanssa. Sopimusprosessia ovat hidastaneet muun muassa pelko rahojen mahdollisesta valumisesta ääri-islamistisille toimijoille sekä se, että muslimien uskomuksen muun muassa moniavoisuutta koskien ovat potentiaalisesti ristiriidassa Italian perustuslain kanssa.

Vuonna 2024 vero tuotti katolilaiselle kirkolle ensimmäistä kertaa alle miljardi euroa. Syynä tähän olivat ihmisten halukkuus maksaa vero muualle sekä aiempia vuosia pienempi kokonaisverokertymä.

## Lähteet
Ampumahiihto talviolympialaisissa 2026 – naisten normaalimatka

Ampumahiihdon naisten normaalimatka talviolympialaisissa 2026 järjestettiin 11. helmikuuta 2026 Südtirol Arenalla Anterselvassa Italiassa.

## Tulokset
Kilpailu alkoi klo 14.15.

## Lähteet
Uzboý (taajama)

**Uzboý** on taajama Balkanin maakunnan Balkanabatin kaupunkialueella Turkmenistanissa. Se sijaitsee 27 kilometriä Balkanabatista lounaaseen. Vuoden 2022 väestönlaskennan mukaan taajamassa oli 730 asukasta.

Öljykentän yhteyteen syntyneestä paikkakunnasta tuli kaupunkimainen taajama vuonna 1939. Sen nimenä oli vuoteen 2003 saakka lähiseudulla teloitettujen Bakun komissaarien muistoksi 26 Baku komissarly. Osaa taajamasta kutsutaan nimellä Vyşka.

Neuvostoaikana taajamaan johti rautatie Balkanabatista, jossa useimmat öljytyöläiset asuivat. Uzboýn asukkaat työskentelevät nykyäänkin öljy- ja maakaasukentillä.

## Lähteet
Sophie Zelmani

**Sophie Christina Zelmani** (synt. **Edkvist**; s. 12. helmikuuta 1972 Tukholma) on ruotsalainen laulaja-lauluntekijä. Hän julkaisi esikoisalbuminsa *Sophie Zelmanin* vuonna 1995 ja on alusta asti tehnyt yhteistyötä Lars Halapin kanssa. Zelmani tunnetaan matalasta lauluäänestään ja hän on saavuttanut menestystä myös ulkomailla.
## Diskografia
* *Sophie Zelmani* (1995)
* *Previous Burden* (1998)
* *Time to Kill* (1999)
* *Sing and Dance* (2002)
* *Love Affair* (2003)
* *Memory Loves You* (2007)
* *The Ocean and Me* (2008)
* *I'm the Rain* (2010)
* *Soul* (2011)
* *Going Home* (2014)
* *Everywhere* (204)
## Lähteet

## Aiheesta muualla
Lefebvre

**Lefebvre** on muun muassa seuraavien henkilöiden sukunimi:

* François Joseph Lefebvre (1755–1820), Ranskan marsalkka
* Germaine Lefebvre eli Capucine (1928–1990), ranskalainen malli ja näyttelijä
* Henri Lefebvre (1901–1991), ranskalainen marxilainen sosiologi, intellektuelli ja filosofi
* Hubert Lefèbvre (1878–1937), ranskalainen rugbynpelaaja
* Jules Joseph Lefebvre (1836–1911), ranskalainen taidemaalari, opettaja ja teoreetikko
* Marcel Lefebvre (1905–1991), ranskalainen roomalaiskatolinen pappi, perusti vuonna 1970 traditionalistisen Pyhän Pius X:n pappisveljeskunnan
* Martin Lefebvre (s. 1992), kanadalainen jääkiekkoilija
* Sébastien Lefebvre (s. 1981), kanadalainen rockmuusikko
* Stéphane Lefebvre (s. 1992), ranskalainen ralliautoilija
Greed (albumi)

**Greed** on suomalaissäveltäjä Anssi Tikanmäen kolmas, syksyllä 1987 julkaistu studioalbumi. Se sisältää Anssi Tikanmäki Filmorchestran ainoaksi levytykseksi jääneen sävellyssarjan, jonka Tikanmäki sävelsi Erich von Stroheimin mykkäelokuvaan *[[Ahneus (elokuva)|Ahneus]]* (, 1924). 

Albumilla on tiivistetty versio elokuvan soundtrackista ja levytys tilattiin Sodankylän elokuvajuhlien toimesta. Se sai ensiesityksensä 13. kesäkuuta 1987 Sodankylän juhlateltassa. Albumiversio levytettiin elo–syyskuussa ja Megamania julkaisi albumin Bardi-levymerkillään vinyylilevynä.

## Kappaleet
Kaikki sävellykset Anssi Tikanmäki. Kappaleet instrumentaaleja, ellei toisin mainita.
; A-puoli
#
#
#
#
#

; B-puoli
#
#
#
#
#
#

## Tekijät
### Muusikot
*Anssi Tikanmäki – flyygeli, kosketinsoittimet, taustalaulut
*Eero ”Safka” Pekkonen – sähköurut, harmonikka
*Harri Marstio – laulu (”Blues for Greed”)
*Ila Loueranta ja Puntti Valtonen – taustalaulut
*Vesa Hyrskykari – tenori- ja baritonisaksofonit
*Nalle Lehtonen ja Veli-Pekka Niemi – trumpetit
*Seppo Suikkanen – viulu
*Jari Yliaho – kitara, taustalaulut
*Juuso Nordlund – bassokitara
*Vesa Sytelä – rummut, huuliharppu
*Ippe Kätkä – lyömäsoittimet

### Tuotanto
*JJ-studio / Juuso Nordlund ja Ippe Kätkä – äänitys
*JJ-studio / Ippe Kätkä, Juuso Nordlund ja Anssi Tikanmäki – miksaus
*Ippe Kätkä ja Anssi Tikanmäki – tuottajat
*Inna Aarniala, Anssi Tikanmäki, Atte Blom ja Peter von Bagh – kansi
*Jukka Kyrömies, Timo Lehtinen ja Herman G. Weinberg (kirjasta *The Complete Greed of Erich Von Stroheim, a Reconstruction of the Film in 348 Still Photos Following the Original Screenplay Plus 52 Production Stills*, 1972) – valokuvat
*Kaponen ja Lasse Raja – kuljetus ja äänentoisto
erityiskiitos Antti ”Ana” Tammilehdolle

## Lähteet

## Aiheesta muualla
*
Erik Oxenstierna

**Erik Axelsson Oxenstierna** (13. helmikuuta 1624 – 23. lokakuuta 1656) oli ruotsalainen kreivi, kenraalikuvernööri ja valtakunnankansleri. Hän toimi vuosina 1646–1653 kuvernöörinä Virossa, ja vuonna 1652 hänet nimettiin kauppakollegion johtoon. Vuosina 1654–1656 Oxenstierna toimi valtakunnankanslerina. Hän kuoli vuonna 1656 Preussissa, minne hänet oli lähetetty kenraalikuvernööriksi.

Oxenstiernan isä oli Axel Oxenstierna.
## Lähteet

## Aiheesta muualla
Elsa Carlsson

**Elsa Elvira Karlsson** (13. helmikuuta 1892 Göteborg – 13. lokakuuta 1978 Tukholma) oli ruotsalainen näyttelijä. Hän työskenteli Dramatenissa vuosina 1943–1965.
## Lähteet

## Aiheesta muualla
Bertil Anderberg

**Otto Bertil Anderberg** (13. helmikuuta 1913 Malmö – 11. syyskuuta 1991 Göteborg) oli ruotsalainen näyttelijä.
## Rooleja
* *[[Seitsemäs sinetti]]* (1957) – Raval
* *[[Suden hetki (elokuva)|Suden hetki]]* (1968) – Ernst von Merkens
## Lähteet

## Aiheesta muualla
Anderberg

**Anderberg** on seuraavien ruotsalaisten henkilöiden sukunimi:

* Axel Anderberg (1860–1937), arkkitehti
* Bengt Anderberg (1920–2008), kirjailija
* Bertil Anderberg (1913–1991), näyttelijä
* Olle Anderberg (1919–2003), painija
* Torgny Anderberg (1919–2000), näyttelijä ja elokuvaohjaaja
* Viveka Anderberg (s. 1950), laulaja ja näyttelijä
Braeden Bowman

**Braeden Bowman** (s. 26. kesäkuuta 2003 Kitchener, Ontario, Kanada) on kanadalainen jääkiekkoilija. Bowman edustaa NHL-joukkue Vegas Golden Knightsia. Ennen NHL-uraansa hän edusti OHL-juniorisarjassa Guelph Stormin joukkuetta. Hän on varaamaton pelaaja. Hänen pelipaikkansa on oikea laitahyökkääjä ja hänen kätisyytensä on oikea.

Bowman on pelannut 41 NHL:n runkosarjan ottelua. Näissä otteluissa hän on tehnyt seitsemän maalia ja 13 syöttöä eli yhteensä 20. tehopistettä. 

## Huomautukset

## Lähteet
Paul Gutjahr

**Paul Gutjahr** (s. 1. marraskuuta 1942) on sveitsiläinen Kansainvälisen autourheiluliiton FIA:n komissaari, liikemies ja kilpa-ajaja. Hän on FIA:n mäkiajokomission puheenjohtaja, hallituksen jäsen ja Auto Sport Suisse SARL:n puheenjohtaja.

## Ura
Gutjahr aloitti kilpa-autoilun 1960-luvulla ja eteni Formula 3 -sarjaan, jossa hän ajoi March-tiimissä. Jäätyään eläkkeelle moottoriurheilusta aktiiviurheilijana hänestä tuli Autombile Club Bernen puheenjohtaja. Hän oli Sveitsin GP:n järjestäneen hallituksen puheenjohtaja vuosina 1980–1982.

Hän oli Sveitsin kansallisen moottoriurheiluliiton puheenjohtaja vuosina 1980–2005. Sittemmin hän on keskittynyt puheenjohtajan tehtäviensä ohella valvojan tehtäviin. Hän on Euroopan mäkikiipeilyjärjestäjien puheenjohtaja ja on toiminut valvojana Formula 1 -sarjassa vuodesta 1995.

## Lähteet
Angelo de Mojana di Cologna

**Angelo de Mojana di Cologna** (13. elokuuta 1905, Milano – 18. tammikuuta 1988, Rooma) oli italialinen aatelinen sekä Maltan ritarikunnan suurmestari vuosina 1962–1988.

De Mojana nimitettiin kunnian ja omistautumisen ritariksi vuonna 1940. Kymmenen vuotta myöhemmin hänet ylennettiin oikeusritariksi ja vuonna 1957 hän antoi täyden oikeusritarin lupauksen. 1950-luvulla hän toimi myös ritarikunnan oikeudellisena neuvonantajana.

De Mojana valittiin ritarikunnan suurmestariksi 8. toukokuuta 1962. Hän teki suurmestarina useita valtiovierailuita: muun muassa Ranskaan kahdesti, Maltalle ja Gaboniin.

De Mojana kuoli Palazzo di Maltassa sydänkohtaukseen vuonna 1988.

## Kunnianosoituksia

*  Kristuksen ylimmän ritarikunnan ritari (Pyhä istuin, 1987)
*  Italian tasavallan ansioritarikunnan suurristi (Italia, 1962)
*  Kristuksen sotilaallisen ritarikunnan suurristi (Portugali, 1967)
*  Henrik Purjehtijan ritarikunta ketjulla (Portugali, 1983)
*  Kaarle III:n ritarikunnan suurristi (Espanja, 1965)

## Lähteet
Kätyrit & Monsterit

**Kätyrit & Monsterit** () on vuonna 2026 ensi-iltansa saava Pierre Coffinn ohjaama 3D-tietokoneanimaatioelokuva. Se on jatkoa vuoden 2022 elokuvalle *[[Kätyrit: Grun tarina]]*. Elokuva saa ensi-iltansa Yhdysvalloissa ja Suomessa 1. heinäkuuta 2026.

## Rooleissa

## Lähteet

## Aiheesta muualla
*
Casimir Lefaucheux

**Casimir Lefaucheux** (1802–1852) oli ranskalainen aseseppä. Hän keksi 1825 takaa ladattavan metsästyskiväärin, jonka patruunat olivat kaasutiiviitä, nastasytyttimellä varustettuja niin sanottuja piikkipatruunoita.

## Lähteet

## Aiheesta muualla

* Jukka Peltonen, Piikikkäät patruunat, Metsästysmuseo